hotchpotch/miracl-hf-unified huggingface dataset:
खुमुकचम संजीता चानू
खुमुकचम संजीता चानू भारत की एक भारोत्तोलन खिलाड़ी हैं। इन्होंने ग्लासगो में हुए 2014 राष्ट्रमण्डल खेलों में भारोत्तोलन स्पर्धा के 48 किलोग्राम वर्ग में स्वर्ण पदक प्राप्त किया। उन्होंने कुल 173 किलो वजन उठाया, जिसमें 77 स्नैच में और 96 क्लीन एण्ड जर्क में था। वह मणिपुर के काकचिंग जिले से नाता रखती हैं।
उन्होंने 2006 में भारोत्तोलन को अपने व्यवसाय के रूप में चुना। उनकी गिनती भारत के अग्रणी महिला भारोत्तोलकों में की जाती है। वह कुंजरानी देवी को अपना आदर्श मानती हैं।
संजीत चानू ने ग्लासगो में हुए 2014 राष्ट्रमण्डल खेलों में भारोत्तोलन स्पर्धा के 48 किलोग्राम वर्ग में स्वर्ण पदक प्राप्त किया। उन्होंने कुल 173 किलो वजन उठाया, जिसमें 77 स्नैच में और 96 क्लीन एण्ड जर्क में था। संजीता का 77 किग्रा स्नैच ने न्वाकोलो के राष्ट्रमण्डल खेलों के कीर्तिमान की बराबरी की।
उन्होंने ऑस्ट्रेलिया के गोल्ड कोस्ट में आयोजित 2018 राष्ट्रमण्डल खेलों में महिला 53 किग्रा श्रेणी में स्वर्ण जीतकर लगातार दूसरा स्वर्ण जीता।
साइखोम मीराबाई चानू
साइखोम मीराबाई चानू (जन्म : 8 अगस्त 1994) एक भारतीय भारोत्तोलन खिलाड़ी हैं। २०२१ के टोक्यो ओलंपिक खेलों में इन्होंने ४९ किग्रा वर्ग में रजत पदक जीता। भारत के लिये भारोत्तोलन में रजत पदक जीतने वाली वे प्रथम महिला हैं। वह 2014 से नियमित क
साइखोम मीराबाई चानू का जन्म 8 अगस्त 1994 को भारत के एक उत्तर पूर्वी राज्य मणिपुर की राजधानी इम्फाल में हुई थी। इनकी माता का नाम साइकोहं ऊँगबी तोम्बी लीमा है जो पेशे से एक दुकानदार हैं वहीँ इनके पिता का नाम साइकोहं कृति मैतेई है जो PWD डिपार्टमेंट में नौकरी करते हैं। मीराबाई चानू अपने बचपन के दिनों से ही भारत्तोलन में रूचि रखती थी क्युकी केवल 12 वर्ष की उम्र में ही लकड़ियों के गुच्छे उठाकर अभ्यास किया करती थी।
चानू ने 2014 राष्ट्रमण्डल खेल में 48 किग्रा श्रेणी में रजत पदक जीता तथा गोल्ड कोस्ट में हुए 2018 संस्करण में विश्व कीर्तिमान के साथ स्वर्ण पदक जीता। उनकी सबसे बड़ी उपलब्धि 2017 में अनाहाइम, संयुक्त राज्य अमेरिका में आयोजित हुई विश्व भारोत्तोलन चैम्पियनशिप में स्वर्ण पदक जीतना था। चानू ने 24 जुलाई 2021 को ओलम्पिक में 49 किग्रा भारोत्तोलन मेंं भारत के लिए पहला रजत पदक जीता।  उन्होंने स्नैच में 87 kg भार उठाते हुए,क्लीन एंड जर्क में 115 kg सहित कुल 202 किलोग्राम वजन उठा कर रजत पदक पर कब्ज़ा किया । चानू ने टोक्यो ओलम्पिक 2020(2021) में भारत को पहला पदक दिलाकर पदक तालिका में खाता खोला। गौरतलब है कि सुश्री कर्णम मल्लेश्वरी (कांस्य पदक सिडनी ओलंपिक 2000) के बाद चानू वेटलिफ्टिंग मे पदक जीतने वाली दूसरी व भारत की ओर से रजत पदक हासिल करने वाली पहली भारतीय वैटलिफ्टर बन गई है। चानू ने राष्ट्रमंडल खेलों में स्वयं के 186 kg रिकॉर्ड को तोड़कर नया कीर्तिमान 202 kg स्थापित किया। इन्होंने ग्लासगो में हुए 2014 राष्ट्रमण्डल खेलों में भारोत्तोलन स्पर्धा के 48 किलोग्राम वर्ग में रजत पदक प्राप्त किया। उन्होंने कुल 170 किलो वजन उठाया, जिसमें 75 स्नैच में और 95 क्लीन एण्ड जर्क में था। इन्होंने ब्राज़ील के रियो डी जेनेरो में आयोजित २०१६ ग्रीष्मकालीन ओलम्पिक के लिए क्वालीफाई किया, किंतु क्लीन एण्ड जर्क में तीनों प्रयास असफल रहने के बाद वह पदक जीतने में असफल रहीं।  2017 में उन्होंने महिला महिला 48 किग्रा श्रेणी में 194 किग्रा (85 किग्रा स्नैच तथा 109 किग्रा क्लीन एण्ड जर्क) का भार उठाकर 2017 विश्व भारोत्तोलन चैम्पियनशिप, अनाहाइम, कैलीफोर्निया, संयुक्त राज्य अमेरिका में स्वर्ण पदक जीता। वह भारत में मणिपुर राज्य से हैं।
चानू ने 196 किग्रा, जिसमे 86 kg स्नैच में तथा 110 किग्रा क्लीन एण्ड जर्क में था, का वजन उठाकर भारत को 2018 राष्ट्रमण्डल खेलों का पहला स्वर्ण पदक दिलाया। इसके साथ ही उन्होंने 48 किग्रा श्रेणी का राष्ट्रमण्डल खेलों का रिकॉर्ड भी तोड़ दिया।
2018 राष्ट्रमण्डल खेलों में विश्व कीर्तिमान के साथ स्वर्ण जीतने पर मणिपुर के मुख्यमंत्री एन बीरेन सिंह ने ₹15 लाख की नकद धनराशि देने की घोषणा की। 2018 में उन्हें भारत सरकार ने पद्म श्री पुरस्कार से सम्मानित किया। इन्हें २०१८ में राष्ट्रपति रामनाथ कोविंद द्वारा राजीव गाँधी खेल रत्न पुरस्कार से सम्मानित किया गया।
टोक्यो ओलंपिक 2021 में सवर्ण पदक जीतने पर मणिपुर सरकार ने 1 करोड़ रुपये की पुरस्कार राशि एवं सरकारी नौकरी देने की घोषणा की है।
सुशीला लिकमाबाम
सुशीला लिकमाबाम भारत के एक खिलाड़ी हैं। इन्होंने ग्लासगो में हुए 2014 राष्ट्रमण्डल खेलों में जूडो स्पर्धा में 48 किलोग्राम वर्ग में रजत पदक प्राप्त किया।
नवजोत चाना
नवजोत चाना भारत के एक खिलाड़ी हैं। इन्होंने ग्लासगो में हुए 2014 राष्ट्रमण्डल खेलों में जूडो स्पर्धा में 60 किलोग्राम वर्ग में रजत पदक प्राप्त किया।
ताँका
ताँका (短歌) जापानी काव्य की कई सौ साल पुरानी काव्य विधा है। इस विधा को नौवीं शताब्दी से बारहवीं शताब्दी के दौरान काफी प्रसिद्धि मिली। उस समय इसके विषय धार्मिक या दरबारी हुआ करते थे। हाइकु का उद्भव इसी से हुआ।
इसकी संरचना ५+७+५+७+७=३१ वर्णों की होती है। एक कवि प्रथम ५+७+५=१७ भाग की रचना करता था तो दूसरा कवि दूसरे भाग ७+७ की पूर्त्ति के साथ शृंखला को पूरी करता था। फिर पूर्ववर्ती ७+७ को आधार बनाकर अगली शृंखला में ५+७+५ यह क्रम चलता; फिर इसके आधार पर अगली शृंखला ७+७ की रचना होती थी। इस काव्य शृंखला को रेंगा कहा जाता था।
इस प्रकार की शृंखला सूत्रबद्धता के कारण यह संख्या १०० तक भी पहुँच जाती थी। ताँका पाँच पंक्तियों और ५+७+५+७+७=३१ वर्णों के लघु कलेवर में भावों को गुम्फित करना सतत अभ्यास और सजग शब्द साधना से ही सम्भव है। इसमें यह भ्रम नहीं होना चाहिए कि इसकी पहली तीन पंक्तियाँ कोई स्वतन्त्र हाइकु है। इसका अर्थ पहली से पाँचवीं पंक्ति तक व्याप्त होता है।
ताँका का शाब्दिक अर्थ है लघुगीत अथवा छोटी कविता। लयविहीन काव्यगुण से शून्य रचना छन्द का शरीर धारण करने मात्र से ताँका नहीं बन सकती। साहित्य का दायित्व बहुत व्यापक है। अत: ताँका को किसी विषय विशेष तक सीमित नहीं किया जा सकता।
ओतोमो याकामोचि
ओतोमो याकामोचि एक जापानी वाका कवि थे। वह एक मेधावी कवि और मान्योशू के अंतिम संग्रहकर्ता थे। उनकी रचनाओं में अद्भुत ओज और कवि व्यक्तित्व की स्पष्ट छाप है। यह मार्च, ७५० में लिखी गई दो कविताओं में से एक है। याकामोचि एक प्राचीन शक्तिशाली कुल के वंशज थे। इनके पिता ओतोमो ताबितो एक प्रख्यात कवी व दार्शनिक थे।
केसरी नाथ त्रिपाठी
केसरी नाथ त्रिपाठी (जन्म 10 नवंबर 1934) एक भारतीय राजनीतिज्ञ हैं, जिन्होंने जुलाई 2014 से जुलाई 2019 तक पश्चिम बंगाल के राज्यपाल के रूप में कार्य किया। उनके पास बिहार, मेघालय और मिजोरम के राज्यपाल के रूप में छोटे कार्यकाल के लिए अति्त प्रभार भी था। वे भारतीय जनता पार्टी के सदस्य थे। वे तीन बार उत्तर प्रदेश विधान सभा के अध्यक्ष और भारतीय जनता पार्टी की उत्तर प्रदेश इकाई के अध्यक्ष रहे।
ओतोमो ताबितो
ओतोमो नो ताबितो (Ōtomo no Tabito; 大伴 旅人?, ६६५ - अगस्त ३१, ७३१) जापान के एक कवि और दार्शनिक थे। वें ओतोमो याकामोचि के पिता थे।
अरिवारा नो नारिहिरा
राजकुमार अरिवारा नो नारिहिरा (Ariwara no Narihira; 在原 業平?, ८२५ – जुलाई ९, ८८०) जापानी वाका कवि थें।
दहन ऊष्मा
किसी तत्त्व या यौगिक की १ ग्राम-अणु मात्रा को ऑक्सीजन में स्थिर आयतन पर पूर्णतया जलाने से जितनी उष्मा निकलती है, उसे उस तत्व या यौगिक की दहन-उष्मा (Heat of combustion) कहते हैं। दहन ऊष्मा का मान निम्नलिखित इकाइयों में व्यक्त किया जा सकता है-दहन ऊष्मा को बॉम्ब कैलरीमापी की सहायता से मापा जाता है।
उदाहरण: उदाहरण के लिए निम्नलिखित समीकरण से स्पष्ट है कि मिथेन की दहन-उष्मा २,१२,८०० कैलरी है :
कार्बन को ऑक्सीजन में जलाने पर दो यौगिकों का बनना संभव है-
यह बात ध्यान देने योग्य है कि कार्बन की दहन-उष्मा ९४,३०० कैलोरी है, २६,००० कैलोरी नहीं, क्योंकि प्रथम क्रिया में ही कार्बन पूर्णतया जलता या आक्सीकृत होता है। दूसरी क्रिया में कार्बन, कार्बन मोनोक्साइड में परिवर्तित हो गया है, परंतु अभी उसका दहन पूर्ण नहीं हुआ क्योंकि कार्बन मोनोक्साइड का और दहन करके उसे कार्बन डाइऑक्साइड में आक्सीकृत किया जा सकता है।
किसी पदार्थ के ईकाई द्रव्यमान के दहन पर जो ऊष्मा निकलती है उसे उसका कैलोरीजनन मान (heating value या energy value या calorific value) कहते हैं। किसी पदार्थ का कैलोरीजनन मान उसका वैशिष्ट्य है। इसके मात्रक हैं- kJ/kg, kJ/mol, kcal/kg, Btu/lb आदि। इन मात्रकों में आपस में निम्नलिखित सम्बन्ध हैं-
कैलोरीजन मान दो प्रकार का होता है-
ध्यान दें कि कार्बन, कार्बन मोनोआक्साइड तथा गंधक के दहन की उच्चतर और निम्नतर ऊष्माओं में कोई अन्तर नहीं होता क्योंकि इन यौगिकों के दहन से जल उत्पन्न नहीं होता।
गाजा इज़राइल संघर्ष
गाजा इजरायल संघर्ष, गाजा पट्टी और दक्षिणी इसराइल के क्षेत्र में हो रहा, लंबी अवधि का इजरायल-फिलीस्तीनी संघर्ष का एक हिस्सा है। यह 2006 की गर्मियों में शुरू हुआ था और अभी भी चल रहा है।
मलाइका गोयल
मलाइका गोयल भारत की एक खिलाड़ी हैं। इन्होंने ग्लासगो में हुए 2014 राष्ट्रमण्डल खेलों में शूटिंग की 10 मीटर एयर पिस्टल स्पर्धा में 197.1 के स्कोर के साथ रजत पदक प्राप्त किया। मलाइका गोयल मात्र 16 साल की हैं। उन्होंने 2012 में राष्ट्रीय प्रतियोगिता में सीनियर वर्ग में भी रजत पदक जीता था।
वे पंजाब के लुधियाना शहर से हैं। मलाइका के पिता पंजाब पुलिस में एसपी (विजिलेंस) हैं।
मरोड़
ठोस यांत्रिकी के सन्दर्भ में, किसी वस्तु पर बलाघूर्ण लगाने से उसमें जो ऐंठन उत्पन्न होती है उसे मरोड़ या विमोटन (torsion) कहते हैं। इसकी ईकाई न्यूटन मीटर है। मरोड़ के कारण बलाघूर्ण के अक्ष के लम्बवत अनुच्छेदों में शीयर स्ट्रेस पैदा होता है जो त्रिज्या के लम्बवत होता है। एकसमान अनुप्रस्थ काट वाले शैफ्ट के लिये मरोड़ का मान निम्नलिखित है-
जहाँ:
Shfjrjf rj4iFj ejric
रेडियन
रेडियन (radian) तलीय कोण के माप की मानक इकाई है। एक रेडियन वह कोण है, जो वृत्त की त्रिज्या के बराबर एक चाप, वृत्त के केन्द्र पर अन्तरित करता है। १ रेडियन कोण 57.3 डिग्री से थोड़ा कम होता है। ओर 1 रेडियन वह कोण है, जो वृत्त की त्रिज्या के बराबर का चाप वृत्त के केंद्र पर अंतरित करता है | सभी कोणो को रेडियन में मापा जाता है |
स्टेरेडियन
स्टेरेडियन (प्रतीक: sr) या वर्ग रेडियन ठोस कोण की SI इकाई है। इसका उपयोग त्रि-आयामी ज्यामिति में किया जाता है, और यह रेडियन के अनुरूप होता है, जो प्लैनर कोणों को मापता है। जबकि रेडियंस में एक कोण, एक सर्कल पर अनुमानित, परिधि पर एक लंबाई देता है, स्टेरेडियन में एक ठोस कोण, एक गोले पर अनुमानित, सतह पर एक क्षेत्र देता है। यह नाम ग्रीक εόςρεός स्टीरियोस 'सॉलिड' + रेडियन से लिया गया है। स्टेरियन, रेडियन की तरह, एक आयामहीन इकाई है, जो क्षेत्र के भाग को जोड़ता है और केंद्र से इसकी दूरी का वर्ग है। इस अनुपात के अंश और भाजक दोनों का आयाम लंबाई चुकता है (यानी L2 / L2 = 1, आयाम रहित)। हालांकि, यह एक अलग प्रकृति के आयाम रहित मात्रा में अंतर करने के लिए उपयोगी है, इसलिए एक ठोस कोण को इंगित करने के लिए प्रतीक "sr" का उपयोग किया जाता है। उदाहरण के लिए, रेडिएंट की तीव्रता को वाट्स प्रति स्टेरियन (W⋅sr rad 1) में मापा जा सकता है। स्टेरियन पहले एक एसआई अनुपूरक इकाई थी, लेकिन 1995 में इस श्रेणी को समाप्त कर दिया गया और स्टेरियन को अब एसआई व्युत्पन्न इकाई माना जाता है।
वाणी कपूर
वाणी कपूर (जन्म 23 अगस्त 1988) बॉलीवुड की एक अभिनेत्री और मॉडल हैं।
बॉलीवुड की यंग जनरेशन की जानी-मानी अभिनेत्री वाणी कपूर का जन्म दिल्ली में 23 अगस्त सन 1988 में हुआ था| इस समय इन की वर्तमान आयु 33 वर्ष है| इनके पिता शिव कपूर और इनकी माता डिंपी कपूर है| और इनकी बहन का नाम नूपुर चोपड़ा है| इन्होंने अपनी स्कूल की शिक्षा दिल्ली के माता जय कौर पब्लिक स्कूल से प्राप्त किया है| इसके बाद उन्होंने आगे की पढ़ाई जारी रखने के लिए इंदिरा गांधी राष्ट्रीय मुक्त विश्वविद्यालय में दाखिला लिया|
2021}} चंडीगढ़ करे आशिकी||जितेंद्र शर्मा|| हिंदी फिल्म
२००५ यूईएफए कप फाइनल
२००५ यूईएफए कप फाइनल, 18 मई 2005 पर लिस्बन, पुर्तगाल में एस्टैडियो जोस अलवालाडे में हुए एक फुटबॉल मैच था। यह रूस के सीएसकेए मास्को और पुर्तगाल के स्पोर्टिंग सीपी के बीच खेला गया था। सीएसकेए मास्को ने यह फाइनल 3-1 से जीता।
एस्टैडियो जोस अलवालाडे, स्पोर्टिंग सीपी का गृह स्टेडियम है, जो फाइनल में खेल रहे थे। सीएसकेए मास्को, यूईएफए कप जीतने वाले पहले रूसी पक्ष बन गया।
ऋचा चड्ढा
ऋचा चड्ढा (जन्म: 18 दिसम्बर 1986) बॉलीवुड में कार्यरत एक अभिनेत्री हैं। ऋचा चड्ढा ने अनुराग कश्यप की फिल्म गैंग्स ऑफ वासेपुर में एक अधेड़ उम्र महिला का किरदार निभाया है। इससे पहले वो दिबाकर बनर्जी की फिल्म 'ओए लकी लकी ओए' में हीरोइन नीतू चंद्रा की बड़ी बहन का रोल निभा चुकी हैं।
2015 में, चड्डा ने फिल्म मसान के साथ एक प्रमुख भूमिका में अपनी शुरुआत की, जिसमें कैज़ुअल सेक्स करने के बाद एक लड़की को पकड़ा गया था। कान फ़िल्मोत्सव में प्रदर्शित होने पर फिल्म को स्टैंडिंग ओवेशन मिला। फिल्म को चड्डा के करियर में एक मील के पत्थर के रूप में उद्धृत किया गया है और इसके माध्यम से कहा जाता है कि उन्होंने हिंदी फिल्म उद्योग में खुद के लिए एक जगह बनाई है। चड्डा ने रंगमंच में भी काम किया है, जिसमें एक विवाहित दिल्ली की एक महिला की भूमिका का वर्णन किया गया है।
फुकरे, गोलियों की रासलीला रामलीला, बेनी एंड बबलू, सेक्शन 375 आदि फिल्मो में काम किया हैं। बाद में ऋचा को बायोपिक शकीला (2020) के लिए प्रशंसा मिली।
ऋचा का जन्म 28 दिसम्बर 1988 में अमृतसर, पंजाब में हुआ, लेकिन बाद में वह दिल्ली आ गईं। ऋचा ने अपने फिल्मी सफर की शुरुआत साल 2008 में आई कॉमेडी ड्रामा फिल्म ‘ओए लक्की! लक्की ओए’ से की थी। शुरुवाती दिनों में ऋचा ने भारत के अलावा पाकिस्तान में भी कई नाटक प्रस्तुत किए हैं।
ऋचा ने अपने करियर की शुरुआत मॉडलिंग से की थी और इसके बाद उन्होंने थिएटर की ओर अपना रुख कर लिया।
ऋचा को उनकी बॉलीवुड डेब्यू फिल्म ‘ओए लक्की! लक्की ओए’ में निभाए गए किरदार के लिए काफी वाहवाही मिली। इस फिल्म के बाद ऋचा ‘बेनी एंड बबलू’ में भी नज़र आईं, लेकिन उनकी यह फिल्म कुछ खास नहीं चली।
ऋचा ने पहली बार सुर्खियां साल 2012 में आई फिल्म ‘गैंग्स ऑफ वासेपुर’ से बटोरी। फिल्म में नगमा खातून का किरदार निभाने वाली ऋचा को इस फिल्म के लिए सबकी जमकर वाहवाही मिली। इस फिल्म के बाद वह ‘गैंग्स ऑफ वासेपुर-2’ में नज़र आईं और एक बार फिर उन्होंने अपने अभिनय का दमखम दिखाया।"
ऋचा बीते साल यानी 2013 में भी तीन फिल्मों में नजर आईं। उनकी ये तीन फिल्में थीं ‘फुकरे’, ‘शॉर्ट्स’ और ‘राम-लीला’। इन तीनों फिल्मों में से फिल्म ‘फुकरे’ और ‘राम-लीला’ में ऋचा के अभिनय की सबने सराहना की, खास तौर पर उन्हें 'राम-लीला' में रसीला के अंदाज में काफी पसंद किया गया। ऋचा के पास 2014 में भी कई फिल्में हैं, जिनमें ‘घूमकेतू’ और तमंचे प्रमुख है।
पूनम पांडेय
पूनम पांडेय एक मॉडल व अभिनेत्री हैं। ५ फ़ीट ७ इंच की पूनम वर्ष २०११ की किंगफ़िशर कैलेंडर लड़कियों में से एक हैं। पूनम ने किंगफ़िशर कैलेंडर के लिए अपनी अर्धनग्न तस्वीरें खिंचवाई। ये ट्विटर और इंस्टाग्राम पर डाली गई अर्धनग्न तस्वीरों के लिए जानी जाती हैं। क्रिकेट विश्व कप २०११ के दौरान पूनम पांडेय ने घोषणा की थी कि यदि भारतीय क्रिकेट टीम विश्व कप जीतता है तो ये उनके लिए नंगी हो जायेंगी पर इन्होंने ऐसा किया नहीं। पूनम ने अपना वादा पूरा नहीं किया। क्रिकेट विश्व कप के तुरंत बाद, इन्होंने अधनंगी तस्वीरें डालकर बताया कि ये तस्वीरें भारतीय क्रिकेट टीम को प्रेरित करेंगी। एक साक्षात्कार में पूनम ने कहा कि नंगेपन में कोई अश्लीलता नहीं और यह स्थिति आकर्षक होती है।
2013 में, उन्होंने फिल्म नशा की महिला प्रधान भूमिका निभाई, एक शिक्षक की भूमिका निभाई, जो अपने एक छात्र के साथ यौन संबंध बनाती है।
पांडे अपने सोशल मीडिया अकाउंट्स के माध्यम से लोकप्रिय हो गईं, जिसमें ट्विटर भी शामिल है, जब उन्होंने अपनी अर्ध-नग्न तस्वीरें पोस्ट करना शुरू किया। उनकी खुलासा करने वाली तस्वीरों ने मीडिया का बहुत ध्यान आकर्षित किया है।.
वह मीडिया की सुर्खियों में तब आईं जब उन्होंने २०११ क्रिकेट विश्व कप जीतने पर भारतीय क्रिकेट टीम के लिए कपड़े उतारने का वादा किया। भारत ने वास्तव में विश्व कप उठा लिया; हालांकि, पांडे ने सार्वजनिक अस्वीकृति के कारण अपना वादा पूरा नहीं किया, लेकिन बाद में दावा किया कि भारतीय क्रिकेट कंट्रोल बोर्ड(बीसीसीआई) ने उन्हें अनुमति देने से इनकार कर दिया था। हालांकि, उसने अपने मोबाइल ऐप पर एक वीडियो अपलोड किया, जिसमें वह रात में वानखेड़े स्टेडियम में नग्न होकर कपड़े उतारती नजर आ रही है।
उसने इंस्टाग्राम पर एक सेक्स टेप भी अपलोड किया जिसमें वह अपने तत्कालीन प्रेमी के साथ थी, जिसे बाद में उसने हटा दिया।
पूनम पांडेय इंस्टाग्राम अकाउंट डिलीट कर एडल्ट प्लेटफार्म 'ओनली फैंस' पर आ गईं।
ब्रूनो मार्स
ब्रूनो मार्स (8 अक्टूबर 1985) एक अमेरिकी गायक, गीतकार, कोरिओग्राफर हैं।
जमाल
जमाल हिन्दी के कवि थे।
'शिवसिंहसरोज' में इन्हें जमालुद्दीन, पिहानी (हरदोई) निवासी और सं. १६२५ में उपस्थित कहा गया है। आचार्य रामचंद्र शुक्ल ने जमाल को मुसलमान कवि और उनका रचना-काल संवत् १६२७ अनुमानत: माना है। विश्वनाथप्रसाद मिश्र ने इनके विषय में एक दंतकथा का उल्लेख किया है जो उन्होंने प्रसिद्ध कवि दीनदयाल गिरि के प्रशिष्य चुन्नीलाल से सुनी थी। उसके अनुसार जमाल सुकवि अब्दुर्रहीम खानखाना के पुत्र थे। विलास में डूबे रहने के कारण जमाल अंत:पुर से बाहर बहुत कम ही निकलते थे। पिता रहीम को यह बुरा लगता था। पुत्र को भोग से दूर खींचने और उसमें काव्यरचनाशक्ति जगाने के लिए रहीम ने प्रतिदिन रंगमहल के द्वार पर एक कूट दोहा लिखवाने का उपाय किया। जमाल नित्य उस दोहे को पढ़ते, देर तक उसका अभिप्रय समझते और प्रत्युत्तर में एक अन्य दोहा उसी द्वार पर अंकित कर देते थे। प्रश्नोत्तर रूप में इस दोहांकन का शुभ परिणाम यह हुआ कि जमाल भोग से भागकर काव्यरचना में लग गए। इस कपोलकथा से इतना पता लग जाता है कि जमाल सम्राट् अकबर के समय में अवश्य विद्यमान थे।
अब तक जमाल के पौने चार सौ के लगभग फुटकर दोहे और कतिपय छप्पय ही प्राप्त हो सके हैं। वैसे 'जमाल पचीसी' और 'भक्तमाल की टिप्पणी' इनके दो और ग्रंथ कहे जाते हैं। इन्होंने प्रमुख रूप से कूट दोहों की ही रचना की है जिनका प्रधान विषय शृंगार है। इनकी संपूर्ण रचनाएँ प्रेम, नीति और कृष्ण-कथा से संबंधित हैं। इन्होंने 'चित्रकाव्य' की रचना में विशिष्ट प्रकार की विचित्रता दिखाई है। भावव्यंजना की सहज मार्मिकता, शब्दक्रीड़ा की निपुणता और कूट काव्यरचना की प्रवीणता इनमें थी।
राही सरनोबत
राही सरनोबत (जन्म:30 अक्टूबर 1990; कोल्हापुर, महाराष्ट्र) एक भारतीय महिला निशानेबाज हैं, जिन्होंने 5 अप्रैल 2013 को कोरिया के चांगवान में चल रहे आईएसएसएफ विश्व कप की 25 मीटर पिस्टल स्पर्धा के फाइनल में स्थानीय निशानेबाज केयोंगे किम को 8-6 से हराकर स्वर्ण पदक भारत के नाम किया। वें विश्व कप में स्वर्ण पदक जीतने वाली पहली भारतीय पिस्टल निशानेबाज हैं।
राही ने अमेरिका में 2011 आईएसएसएफ विश्व कप में कांस्य पदक जीता था। कॉमनवेल्थ 2010 में एक गोल्ड और एक सिल्वर मेडल जीतने वालीं राही ने आईएसएसएफ वर्ल्ड कप, 2011 में ब्रॉन्ज जीतकर ओलिंपिक का टिकट लिया।
लंदन ओलंपिक्स 2012 में राही भारत की सबसे कम उम्र की निशानेबाज थीं। 2014 कॉमनवेल्‍थ गेम्‍स में 25 मीटर एयर पिस्टल में राही सरनोबत ने बेहतरीन प्रदर्शन करते हुए गोल्ड मेडल जीता। तथा 2014 के एशियाई खेलों में कांस्य पदक हासिल किया। 2018 एशियाई खेलों में राही ने निशानेबाजी की 25 मीटर पिस्टल स्पर्धा में खेल रिकॉर्ड के साथ भारत को स्वर्ण पदक दिलवाया। इस प्रकार से वह एशियाई खेलों में निशानेबाजी में स्वर्ण पदक प्राप्त करने वाली पहली महिला खिलाड़ी बनीं।
राही सरनोबत ने शूटिंग की तैयारी कोल्हापुर के संभाजी राजे शूटिंग सेंटर में की। राही ने अपना पहला मेडल यूथ कॉमनवेल्थ गेम्स (2008) में जीता था।
अयोनिका पॉल
अयोनिका पॉल (जन्म:23 सितंबर 1992; मुंबई) एक भारतीय महिला निशानेबाज हैं, जिन्होंने कॉमनवेल्थ गेम्म, ग्लासगो में 10 मीटर एयर राइफल शूटिंग इवेंट में जीत हासिल कर भारत को रजत पदक दिलाया।She had earlier won Bronze in ISSF World Cup 2014 in Slovenia.
अपूर्वी चंदेला
अपूर्वी चंदेला (जन्म: 4 जनवरी 1993; जयपुर) एक भारतीय निशानेबाज हैं, जिन्होंने कॉमनवेल्थ गेम्म, ग्लासगो में 10 मीटर एयर राइफल शूटिंग इवेंट में 206.7 का स्कोर बनाकर भारत को दूसरी बार निशानेबाजी में स्वर्ण पदक दिलाया।
अनीसा सैयद
अनीसा सैयद एक भारतीय महिला निशानेबाज हैं, जिन्होंने नई दिल्ली में आयोजित 2010 राष्ट्रमण्डल खेल में दो स्वर्ण पदक तथा कॉमनवेल्थ गेम्स 2014, ग्लासगो में 25 मीटर एयर पिस्टल में रजत पदक जीता।
टाइगर श्रॉफ
टाइगर श्रॉफ़ (जन्म ; जय हेमन्त श्रॉफ़ ; २ मार्च १९९० ) एक भारतीय फ़िल्म अभिनेता तथा मार्शल आर्टिस्ट है। इन्होंने अपने फ़िल्मी कैरियर की शुरुआत साजिद नाडियाडवाला की एक्सन रोमेंटिक फ़िल्म हीरोपंती से २०१४ में की थी। इस फ़िल्म के तौर पर इन्हें फ़िल्मफेयर अवॉर्ड फॉर बेस्ट मेल डेब्यू के लिए चुना गया था। इसके बाद एक बार फिर साजिद नाडियाडवाला ने बागी (२०१६) फ़िल्म का ऑफर दिया , फ़िल्म में इनकी को-स्टार श्रद्धा कपूर है। बागी फ़िल्म ने कमाए है।
टाइगर श्रॉफ का जन्म ०२ मार्च १९९० को जैकी श्रॉफ के घर हुआ ,इनके बचपन का नाम जय हेमन्त श्रॉफ़ था जो बाद में बदल दिया। इनके पिता का नाम जैकी श्रॉफ है जो कि स्वयं फ़िल्म अभिनेता है और माता का नाम आयेशा दत्त है। टाइगर अपनी बहिन कृष्णा श्रॉफ से तीन साल बड़े है। श्रॉफ गुजराती वैश्य बनिया परिवार से है। और अगर ममेरे रिश्ते के हिसाब से देखें तो बंगाली है।
इन्होंने अपनी विद्यालयी शिक्षा अमेरिकन स्कूल ऑफ़ बॉम्बे ,मुम्बई से की थी फिर बाद में एमिटी यूनिवर्सिटी में पढ़ना शुरू किया। श्रॉफ ने धूम ३ फ़िल्म में आमिर ख़ान का अच्छी बॉडी बनाने में मदद की थी। इन्होंने मार्शल आर्ट में कई डिग्रीयां ली है।
सितम्बर २००९ में श्रॉफ ने कहा था की वो "फ़ौजी" धारावाहिक में मुख्य किरदार निभाएंगे I जनवरी २०१० में एक रिपोर्ट के अनुसार सुभाष घई हीरो १९८३ की पुनर्निमित फ़िल्म करेंगे जिसमें टाइगर को मौका मिल सकता है। लेकिन टाइगर श्रॉफ ने यह ऑफर ठुकरा दिया था। अंततः जून २०१२ में श्रॉफ ने साजिद नाडियाडवाला की फ़िल्म हीरोपंती के लिए हस्ताक्षर कर दिए थे जो कि टाइगर की पहली फ़िल्म थीं। "हीरोपंती" जो कि २३ मई २०१४ को सिनेमाघरों में प्रदर्शित हुई थी और बॉक्स ऑफिस पर भी सफल रही थी। उस फ़िल्म में टाइगर की को-स्टार कृति सैनॉन थी।
टाइगर श्रॉफ नृत्य तथा अपने करतब अर्थात स्टंट काफी अच्छे से करते है , हीरोपंती तथा बागी दोनों फ़िल्मों में देखने को मिला है। इस कारण बॉलीवुड हंगामा टीवी के तरुण आदर्श ने इन्हें "[टाइगर रजिस्टर्स एन इम्पेक्ट इन सेवरल सीक्वेंस]" कहा है। इनकी लेटेस्ट फ़िल्म बागी जिसका निर्देशन भी साजिद नाडियाडवाला ने किया है जो कि १०० करोड़ के क्लब में शामिल हुई। टाइगर रेमो डीसूजा की आने वाली फ़िल्म स्टूडेंट ऑफ़ थे ईयर २ में भी नज़र आएंग
&amp; पिक्चर्स
&पिक्चर्स या एंड पिक्चर्स () एक टेलीविजन चैनल है, जो भारत के एक प्रसिद्ध समूह एस्सेल समूह के भाग ज़ी टेलीविजन इंटरप्राइजिज़ के एक नए प्रतीक & का एक फिल्मी चैनल है। चैनल का मुख्यालय मुंबई, महाराष्ट्र में है। यह टीवी पर पहली बार आने वाली फिल्मों को प्रदर्शित करने वाले चैनलों में से एक है।
मूवीज़ ओके
मूवीज़ ओके एक हिन्दी टी वी चैनल है। यह एक फिल्म चैनल है।
फ़राज़ काज़ी
फराज काजी (जन्म: १० नवम्बर १९८७) एक भारतीय अंग्रेजी उपन्यासकार हैं। ट्रू मैडली डीपली इनका पहला उपन्यास हैं, जो २०१० में प्रकाशित हुआ जिसे अक्टूबर २०१२ में पुनः प्रकाशित किया गया। फराज का दूसरा उपन्यास द अदर साइड हैं, जिस फिल्म निर्माता विक्रम भट्ट ने १५ नवम्बर २०१३ लौंच किया।वें मुंबई से हैं, इन्हें भारत का निकोलस स्पार्क्स कहा जाता हैं।
कृतिका सेंगर
कृतिका सेंगर भारतीय टेलीविजन अभिनेत्री हैं जो मुख्यत "पुनर्विवाह" में उनके निभाए गए किरदार आरती के लिए जानी जाती हैं। उन्होनें "झांसी की रानी" धारावाहिक में रानी लक्ष्मीबाई का किरदार भी निभाया था।
अनुजा चौहान
अनुजा चौहान (जन्म 1970; मेरठ, उत्तर प्रदेश) लेखिका व उपन्यासकार हैं और विज्ञापन लिखने में उन्होंने खूब नाम कमाया है। १९९३ में उन्होंने दुनिया की चौथी सबसे बड़ी एडवरटाइजिंग कंपनी जेडब्ल्यूटी ज्वाइन किया था, जिससे उन्होंने इसी साल इस्तीफा दे दिया। पेप्सी कोका कोला के लिए ‘ये दिल मांगे मोर’, ‘मेरा नंबर कब आएगा’, ‘नथिंग ऑफिशियल एबाउट इट’, ओए बब्ली, माउंटेन ड्यू के लिए ‘डर के आगे जीत है’, कुरकुरे के लिए ‘टेढ़ा है पर मेरा है’ जैसे शानदार स्लोगन उनके ही दिए हुए हैं। अनुजा चौहान ने द जोया फैक्टर और बैटिल फॉर बिटोरा जैसी बेस्टसेलर किताबें भी लिखी हैं।
अनुजा चौहान मिरांडा हाउस, दिल्ली विश्‍वविद्यालय से अर्थशास्त्र में स्नातक हैं। बाद में आर.एम.आई। टी. विश्वविद्यालय से मास मीडिया भी किया। मेरठ में जन्मी अनुजा के बचपन का अधिकांश हिस्सा उत्तर भारत के विभिन्न केंटोनमेंट शहरों में बीता। उनकी बड़ी बहन नंदिनी बाजपाई भी एक लेखिका हैं। उनके पिता भारतीय सेना में थे। चार बहनों में सबसे छोटी अनुजा के अपने तीन बच्चे हैं- नीहारिका मार्गेट्र, नयनतारा वायलेट और दैविक जॉन।
अनुजा रचनात्मक क्षेत्र में मुकाम हासिल करना चाहती थीं, इसलिए इकोनॉमिक्स के बाद मास कॉम किया। 1993 में उन्हें दुनिया की चौथी सबसे बड़ी एडवरटाइजिंग कंपनी जेडब्ल्यूटी ने काम पर रखा। उन्होंने भारतीय बाजार के लिए कई एड तैयार किए। पेप्सी कोला इंडिया के लिए ‘ये दिल मांगे मोर’, ‘मेरा नंबर कब आएगा’, ‘नथिंग ऑफिशियल एबाउट इट’, माउंटेन डयू के लिए ‘डर के आगे जीत है’, कुरकुरे के लिए ‘टेढ़ा है पर मेरा है’ आदि स्लोगन इनके ही दिए हुए हैं।
2003 में 33 साल की उम्र में वे सबसे कम उम्र की वाइस प्रेसीडेंट व एक्जीक्यूटिव क्रिएटिव डायरेक्टर बनीं। लेकिन अनुजा अभिव्यक्ति की पूरी आजादी चाहती थीं। 2006 में उन्होंने एक नॉवेल पर काम शुरू किया, जिसका नाम रखा ‘जोया फैक्टर’। हार्पर कॉलिंस द्वारा प्रकाशित इस किताब को बाजार में खूब सराहना मिली। 2008 व 2009 में उन्हें कई अवॉर्ड मिले। शाहरुख खान की रेड चिलीज एंटरटेनमेंट ने उनकी किताब के अधिकार खरीद लिए। अनुजा ने 2010 में एड करियर छोड़ लेखनी को समय देना शुरू कर दिया। उनकी दूसरी किताब ‘बैटल फॉर बिटोरा’ भी काफी चर्चित रही। उनकी उपलब्धियां सिर्फ विज्ञापन और लेखन तक सीमित नहीं हैं, वे अपने बच्चों के साथ पूरा समय बिताती हैं। उन्होंने अपनी ऊर्जा को सही जगह पर लगाना और कम महत्त्वपूर्ण चीजों को जाने देना सीख लिया है।
मानव जनाधिक्य
मानव जनाधिक्य या मानव जनसंख्या अधिकता (अंग्रेज़ी:Human overpopulation) एक ऐसी स्थिति है जब मानव जनसंख्या किसी क्षेत्र की पारिस्थितिकीय वहन क्षमता (carrying capacity) से अधिक हो जाए। यह शब्दावली पूरी मानव जाति की जनसंख्या और वैश्विक पर्यावरण (जो एक पारितंत्र भी है) की वहन क्षमता के बीच संबंधों को व्यक्त करने के लिये भी इस्तेमाल होती है।
बिक्रम सिंह
जनरल बिक्रम सिंह, परम विशिष्ट सेवा पदक, उत्तम युद्ध सेवा पदक, अति विशिष्ट सेवा पदक, सेना पदक, विशिष्ट सेवा पदक, एडीसी भारतीय थलसेना के 25वें अध्यक्ष रह चुके हैं। भारतीय सेना की पूर्वी कमान के अध्यक्ष रहे जनरल बिक्रम सिंह, 31 मई 2012 को जनरल वी के सिंह के सेवानिवृत्त होने के पश्चात् भारतीय थलसेना के अध्यक्ष बने। जनरल जे जे सिंह के बाद इस पद पर आसीन होने वाले वे द्वितीय सिख हैं। वे भारतीय सेना के सेनाध्यक्षों की समिति के अध्यक्ष भी रहे। 31 जुलाई 2014 को वे सेवानिवृत्त हुए तथा उनके स्थान पर जनरल दलबीर सिंह सुहाग भारतीय थलसेना के अध्यक्ष बने।
बिक्रम सिंह की जीवन संगिनी का नाम सुरजीत कौर है तथा इनकी दो संतानें हैं।
राष्ट्रीय रक्षा अकादमी के 40वें बैच के ग्रैजुएट श्री सिंह ने 31 मार्च 1972 को सिख लाईट इन्फेण्ट्री में सेना में शामिल हुए। इन्फेण्ट्री स्कूल में उन्हें "बेस्ट यंग ऑफिसर" का खिताब मिला। सर्वोत्तम कमाँडो के लिए उन्हें "कमाण्डो खुकरी" तथा "बेस्ट इन टैक्टिक्स" ट्रॉफी भी मिली। बाद में वे इन्फेण्ट्री स्कूल के कमाण्डो विंग में इंस्ट्रक्टर भी रहे। 2004 में उन्होंने यूनाईटेड स्टेट्स आर्मी वार कॉलेज से ग्रैजुएट किया और सेनाध्यक्ष रहते हुए अंतर्राष्ट्रीय शाँति व स्थिरता में उनके significant and enduring योगदान के लिए उन्हें इस प्रतिष्ठान "अंतर्राष्ट्रीय हॉल ऑफ फेम" से सम्मानित किया गया।
हायर कमाँड का कोर्स पूरा करने के पश्चात् उनका प्रथम कार्यकाल Military Operations (MO) Directorate में डायरेक्टर के रूप में था। इसी समय में कारगिल युद्ध हुआ जिसके दौरान वे भारतीय सेना के प्रमुख प्रवक्ता थे। सेना मुख्यालय में उन्होंने चार प्रमुख जिम्मेदारियाँ निभाई- डिप्टी डायरेक्टर जनरल के रूप में MO Directorate में अतिरिक्त कार्यकाल, Perspective Planning Directorate में दो कार्यकाल, Perspective Planning (Strategy) के डिप्टी डायरेक्टर जनरल और बाद में अतिरिक्त डायरेक्टर जनरल के रूप में। डायरेक्टर जनरल स्टाफ ड्यूटीज़ (DGSD) के पद पर लेफ्टिनेण्ट जनरल के रूप में वे पुनः सेना मुख्यालय में आए।
वे जीओसी-इन-सी पूर्वी कमान, जीओसी 15 कॉर्प्स, जीओसी राष्ट्रीय राईफल्स तथा काँगो में जीओसी पूर्वी डिवीज़न के पद भी संभाल चुके हैं। जम्मू कश्मीर में ब्रिगेडियर की पोस्टिंग के दौरान वे घायल भी हुए।
वहन क्षमता
वहन क्षमता अथवा जनसंख्या वहन क्षमता (अंग्रेज़ी:Carrying capacity) किसी भौगोलिक क्षेत्र के पारितंत्र में किसी जीवधारी प्रजाति की उस अधिकतम जनसंख्या के रूप में परिभाषित की जाती है जिसे उस पारितंत्र के संसाधन पोषण प्रदान कर सकते हों। स्पष्ट है कि वहन क्षमता से अधिक जनसंख्या वृद्धि उस पारितंत्र पर दबाव डालेगी और अत्यधिक वृद्धि उस तंत्र के विफल होजाने का कारण भी बन सकती है।
पारितंत्र की वहन क्षमता से अधिक जनसंख्या वृद्धि हो जाना जनसंख्या उत्क्षेप (Population overshoot) कहा जाता है।
यह एक पारिस्थितिकीय संकल्पना है जिसका वर्तमान मानव जनाधिक्य को पृथ्वी के पर्यावरण रुपी पारितंत्र के संसाधनों और सेवाओं की सीमा से जोड़कर देखा जा रहा है। मानव जनाधिक्य एक ऐसी स्थिति है जब मानव जनसंख्या किसी क्षेत्र की पारिस्थितिकीय वहन क्षमता से अधिक हो जाए। यह शब्दावली पूरी मानव जाति की जनसंख्या और वैश्विक पर्यावरण (जो एक पारितंत्र भी है) की वहन क्षमता के बीच संबंधों को व्यक्त करने के लिये भी इस्तेमाल होती है।
विद्वानों का मानना है कि मनुष्य जनसंख्या वृद्धि द्वारा पृथ्वी के पर्यावरण (वैश्विक पारितंत्र) पर दबाव डाल रहा है क्योंकि मानव जनसंख्या पहले ही अधिकतम वहन क्षमता का स्तर पार कर चुकी है।
संवृद्धि की सीमाएँ
संवृद्धि की सीमाएँ (अंग्रेज़ी: ) क्लब ऑफ रोम द्वारा प्रस्तुत और फोक्सवैगन फाउन्डेशन द्वारा वित्तपोषित एक रिपोर्ट है जिसमें पृथ्वी के सीमित संसाधनों और चरघातांकीय दर से बढ़ती जनसंख्या और आर्थिक क्रियाओं के आपसी संबंधों को कंप्यूटर मॉडल द्वारा प्रोजेक्ट करने की कोशिश की गयी है।
प्रसाद बर्वे
प्रसाद बर्वे (जन्म: १० अप्रैल, १९८१ में मुंबई) भारतीय टेलीविजन अभिनेता, आवाज डबिंग अभिनेता और फ़िल्म अभिनेता है।
उनकी पहली उल्लेखनीय भूमिका निहाल, श्री में पुरुष का नेतृत्व का सबसे अच्छा दोस्त के रूप में थी। फिर उन्होंने दिल मिल गये के दूसरे संस्करण में काम किया। उनके दोनों अभिनय हास्यात्मक थे। उन्होंने विश्वविनायक फ़िल्म में एक बाल-कलाकार के रूप में अभिनय किया था। उन्होंने विभिन्न विज्ञापनों में भी अभिनय किया है जैसे टाटा-स्काई के विज्ञापन में उन्होंने आमिर खान के साथ पर्दे पर अभिनय किया है। उनका सबसे लोकप्रिय विज्ञापन कैडबरी के लिए किया गया "लड्डू फूटा" है। वो वर्तमान में सब-टीवी के धारावाहिक प्रीतम प्यारे और वो में प्यारे का अभिनय करते हैं।
२००६ यूईएफए कप फाइनल
२००६ यूईएफए कप फाइनल, 10 मई 2006 पर आइंटहॉवन, नीदरलैंड में फिलिप्स स्टेडीयन में हुए एक फुटबॉल मैच था। यह स्पेन के सेविला और इंगलैंड के मिडिल्सब्रा के बीच खेला गया था। सेविला ने यह फाइनल 4-0 से जीता।
२००७ यूईएफए कप फाइनल
२००७ यूईएफए कप फाइनल, 16 मई 2007 पर ग्लासगो, स्कॉटलैंड में हैमपडेन पार्क में हुए एक फुटबॉल मैच था। यह दो स्पेनिश टीमें सेविला और एस्पेनयॉल के बीच खेला गया था। फाइनल अतिरिक्त समय के बाद 2-2 पर समाप्त हुआ, लेकिन अंत में सेविला पेनल्टी शूटआउट पर फाइनल 3–1 से जीता।
प्रतिबल
किसी बिन्दु के आसपास एक अत्यन्त छोटे से क्षेत्र \Delta A पर \Delta\vec F बल लगा हो तो कुल प्रतिबल formula_1 निम्नलिखित प्रकार से परिभाषित किया जाता है-
कप्तान सिंह सोलंकी
कप्तान सिंह सोलंकी (जन्म 1 जुलाई 1939) त्रिपुरा के पूर्व राज्यपाल और भारतीय जनता पार्टी के एक भारतीय राजनीतिज्ञ हैं। अगस्त 2009 से मई 2014 तक वह राज्य सभा सदस्य थे।
उन्होंने विक्रम विश्वविद्यालय, उज्जैन, PGBT कॉलेज, उज्जैन और महारानी लक्ष्मीबाई कॉलेज, जीवाजी विश्वविद्यालय, ग्वालियर से पढ़ाई की तथा 1958-1965 की अवधि के दौरान मुरैना जिले के बानमोर में शिक्षक के रूप में और 1966-2000 से पीजीवी कॉलेज ग्वालियर में प्रोफेसर के रूप में कार्य किया। उन्हें जगन्नाथ पहाड़िया की जगह लेने के लिए हरियाणा का राज्यपाल नियुक्त किया गया था।
संग्रह वलय
संग्रह वलय (storage ring) वृत्ताकार कण त्वरक होते हैं जिनमें कई घण्टों तक कणों का पुंज चक्कर लगाते रहता है।
हंगेरियन ग्रांड प्रिक्स
हंगेरियन ग्रांड प्रिक्स हंगरी में प्रतिवर्ष आयोजित एक मोटर रेस है। 1986 के बाद से, दौड़ को एफआईए फ़ॉर्मूला वन विश्व चैम्पियनशिप के एक दौर के रूप में आयोजित किया जाता है।
पहली हंगरी ग्रां प्री बुडापेस्ट में नेप्लीगेट में एक 3.1 मील (5.0 किमी) ट्रैक पर एक पार्क के ऊपर 21 जून 1936 को आयोजित की गयी थी। प्रतियोगिता में मर्सिडीज बेंज, ऑटो यूनियन और अल्फा रोमियो ने कारे भेजी और एक बहुत बड़ी भीड़ को आकर्षित किया।
पद्मनाभ बालकृष्ण आचार्य
पद्मनाभ बालकृष्ण आचार्य नागालैण्ड के राज्यपाल वक्कोम पुरुषोतमन के त्यागपत्र देने से रिक्त हुये पद पर नियुक्त राज्यपाल हैं।
पूनम यादव
पूनम यादव भारत की एक खिलाड़ी हैं। इन्होंने ग्लासगो में हुए 2014 राष्ट्रमण्डल खेलों में भारोत्तोलन स्पर्धा में 63 किलो भारवर्ग में 202 किलो भार उठाकर स्वर्ण पदक प्राप्त किया।
सतीश शिवलिंगम
सतीश शिवलिंगम () (जन्म २३ जून १९९२) एक भारतीय भारोत्तोलन के खिलाड़ी हैं। इन्होंने २०१४ तथा २०१८ के राष्ट्रमण्डल खेलों के ७७ किलोग्राम भारवर्ग में स्वर्ण पदक जीत चुके हैं।
सतीश शिवलिंगम का जन्म तमिलनाडु के वेल्लोर ज़िले के सतुवचारी गांव में हुआ था। इनके पिता पूर्व सैनिक थे जिन्होंने राष्ट्रीय स्तर पर स्वर्ण पदक जीता था और अब वीआईटी विश्वविद्यालय में गार्ड की नौकरी करते हैं। सतीश ने अपनी विद्यालय की शिक्षा सतुवचारी से पूर्ण की। वह वर्तमान में वह चेन्नई, दक्षिणी रेलवे क्षेत्र में चपरासी हैं।
2018 राष्ट्रमण्डल खेलों में उन्होंने 77 किग्रा भारवर्ग में स्वर्ण पदक जीतकर भारत को तीसरा स्वर्ण पदक दिलाया। उन्होंने स्नैच में 144 किग्रा तथा क्लीन एण्ड जर्क में 173 किग्रा का भार उठाया। उनका कुल स्कोर 312 था।
इससे पहले वे 2014 राष्ट्रमण्डल खेलों में भी स्वर्ण पदक जीत चुके हैं। वहाँ उन्होंने 77 किग्रा भारवर्ग में ही 149 किग्रा स्नैच में तथा 179 किग्रा क्लीन एण्ड जर्क में वजन उठाया था। उनका कुल स्कोर 328 किग्रा था जो कि राष्ट्रमण्डल खेलों का नया रिकॉर्ड था। शिवलिंगम ने 2016 रियो ओलम्पिक में भी भाग लिया था परन्तु पुरुषों की 77 किग्रा भारवर्ग की स्पर्धा में 328 किग्रा का वजन उठाकर वे 14 भारोत्तोलकों में 11वें स्थान पर रहे।
श्रेयसी सिंह
श्रेयसी सिंह भारत की एक खिलाड़ी हैं। इन्होंने ग्लासगो में हुए 2014 राष्ट्रमण्डल खेलों में निशानेबाज़ी की डबल ट्रैप स्पर्धा में रजत पदक प्राप्त किया।
रवि कतूलू
रवि कतूलू भारत के एक खिलाड़ी हैं। इन्होंने ग्लासगो में हुए 2014 राष्ट्रमण्डल खेलों में भारोत्तोलन स्पर्धा में 77 किलो भारवर्ग में 317 किलो भार उठाकर रजत पदक प्राप्त किया। इससे पहले 2010 राष्ट्रमण्डल खेलों में वे स्वर्ण पदक जीत चुके हैं।
असाब मोहम्मद
असाब मोहम्मद भारत के एक खिलाड़ी हैं। इन्होंने ग्लासगो में हुए 2014 राष्ट्रमण्डल खेलों में निशानेबाज़ी की डबल ट्रैप स्पर्धा में कांस्य पदक प्राप्त किया।
ड्रॉइडफ्लेयर
ड्रॉइडफ्लेयर (अंग्रेज़ी:"Droidflare") यह मुख्य रूप से एक कम्प्युटर सॉफ्टवेयर है एवं इससे जुड़ी जानकारियाँ व विधि उपलब्ध है। इसके द्वारा वर्तमान सॉफ्टवेयर को नए सॉफ्टवेयर अपघटित किया जा सकता है। जिसमे मुख्यत: ऍण्ड्रॉइड पर आधारित संचालन प्रणाली के रूट व नए संस्करण को डालने आदि जैसे कार्य मैं आती है। इसका प्रारम्भ ७ जनवरी सन् २०१४ मैं हुई।
ओंकार ओटारी
ओंकार ओटारी भारत के एक खिलाड़ी हैं। इन्होंने ग्लासगो में हुए 2014 राष्ट्रमण्डल खेलों में भारोत्तोलन में 69 किलोग्राम वर्ग में कांस्य पदक प्राप्त किया।
राजविंदर कौर
राजविंदर कौर भारत की एक खिलाड़ी हैं। इन्होंने ग्लासगो में हुए 2014 राष्ट्रमण्डल खेलों में 78+ किलो वर्ग की जूडो स्पर्धा में कांस्य पदक प्राप्त किया।
प्रकाश नन्जप्पा
प्रकाश नन्जप्पा (जन्म: 29 फ़रवरी 1976) भारत के एक खिलाड़ी हैं। इन्होंने ग्लासगो में हुए 2014 राष्ट्रमण्डल खेलों में निशानेबाज़ी की 10 मीटर एयर राइफल स्पर्धा में रजत पदक प्राप्त किया।
माईगव
माईगव (MyGov) भारत सरकार का एक पोर्टल है जिसका शुभारंभ 26 जुलाई 2014 को प्रधानमंत्री नरेंद्र मोदी द्वारा किया गया। इस पोर्टल का मुख्य उद्देश्य है नागरिकों को सरकार के साथ जोड़ना तथा राष्ट्र के विकास में हाथ बंटाने के माध्यम के रूप में कार्य करना है।
माईगव भारत सरकार का एक पोर्टल है जिसका शुभारंभ 26 जुलाई 2014 को प्रधानमंत्री नरेंद्र मोदी द्वारा किया गया। इस पोर्टल का मुख्य उद्देश्य है नागरिकों को सरकार के साथ जोड़ना तथा राष्ट्र के विकास में हाथ बंटाने के माध्यम के रूप में कार्य करना है। माईगव नागरिको को अनेक विषयों पर चर्चा एवं विचार-विमर्श में भाग लेने का अवसर देता है तथा अनेक लोगों के साथ विचारों के आदान-प्रदान का मौका देता है। नागरिक इस मंच पर कागजात, केस स्टडी, चित्र, वीडियो और अन्य कार्य योजनाएं अपलोड कर सकते हैं। वे ऐच्छिक रूप से विविध कार्य कर सकते हैं और अपनी प्रविष्टियां जमा करा सकते हैं। अन्य सदस्य और विशेषज्ञ इन कार्यों की समीक्षा करेंगे। अनुमोदित होने पर इन कार्यों की जानकारी उन लोगों को दी जा सकती है जिन्होंने कार्य पूरा किया है तथा माईगव के अन्य सदस्यों को भी इसकी जानकारी दी जा सकती है। राष्ट्रीय सूचना केंद्र -एनआईसी, इलेक्ट्रानिक्स एवं सूचना प्रौद्योगिकी विभाग इस पोर्टल का प्रबंधन करेंगे।
जो लोग वि‍चार-वि‍मर्श से आगे बढ़कर जमीनी योगदान देना चाहते हैं उनके लि‍ए माई गवर्नमेंट पोर्टल अनेक अवसर देता है। नागरि‍क वि‍भि‍न्‍न कायों के लि‍ए स्‍वयं आगे बढ़ सकते हैं और अपनी प्रवृष्‍टि‍यां दे सकते हैं। फि‍र इन कार्यों की समीक्षा अन्‍य सदस्‍य तथा वि‍शेषज्ञ करेंगे। मंजूरी के बाद इन कार्यों को पूरा करने वाले लोगों तथा माई गवर्नमेंट के अन्‍य सदस्‍यों से साझा कि‍या जाएगा। प्रत्‍येक मंजूर कार्यों को पूरा करने के लि‍ए प्रोत्‍साहन अंक मि‍लेंगे।इस मंच को स्‍वच्‍छ गंगा, बालि‍का शि‍क्षा, स्‍वच्‍छ भारत, कौशलपूर्ण भारत, डिजि‍टल भारत और रोजगार सृजन जैसे वि‍भि‍न्‍न समूहों में बांटा गया है। प्रत्‍येक समूह को ऑनलाइन तथा ऑनग्राउंड कार्य दि‍ए गए हैं जि‍से योगदानकर्ता अपने हाथ में लेंगे। इसका उद्देश्‍य लोगों की भागीदारी के जरि‍ए गुणात्‍मक परि‍वर्तन लाना है।
न्यायालय की अवमानना
किसी न्यायालय या न्यायधीश द्वारा दिये गये निर्णय की अवहेलना करना या निरादर करना न्यायालय की अवमानना (Contempt of court) कहलाता है। यह एक अपराध है। यह दो तरह का होता है-
प्यारीचाँद मित्र
प्यारीचाँद मित्र (24 जुलाई 1814 – 23 नवम्बर 1883) लेखक, पत्रकार, सांस्कृतिक कार्यकर्ता तथा उद्यमी थे। वे बांग्ला साहित्य के प्रथम उपन्यासकार थे। उनका छद्मनाम 'टेकचाँद ठाकुर' था। वे 'युवा बंगाल समूह' के एक सदस्य थे जिसने सरल बांगला गद्य में लिखकर बंगाल के पुनर्जागरण में अग्रगण्य भूमिका निभायी।
उनका 'आलालेर घरे दुलाल' (१८५८) बहुत प्रसिद्ध हुआ। इसी परम्परा का निर्वहन बंकिमचन्द्र चट्टोपाध्याय एवं अन्य लेखकों ने किया।
जीतू राय
जीतू राय (जन्म: २५ अगस्त १९८९ नेपाल) एक नेपाली मूल के शूटर हैं जो भारत के लिए खेलते हैं। एक ही विश्व कप में दो पदक जीतने वाले वो प्रथम भारतीय और नेपाली हैं। ग्लासगो में आयोजित 2014 राष्ट्रमण्डल खेल में २८ जुलाई २०१४ को १९४.१ लेकर स्वर्ण पदक जीता। वे भारतीय सेना के नौजवान हैं। राय ने मई २०१४ के विश्व कप में १० मीटर एयर पिस्टल में स्वर्ण और ५० मीटर पिस्टल में रजत पदक जीता था। उन्हें 2016 में राजीव गांधी खेल रत्न पुरस्कार से सम्मानित किया गया।
उनका बचपन नेपाल के संखुवासभा जिले के गाँव में बीता। वह अपने पाँच भाई-बहनों में चौथे भाई हैं। राय का बचपन नेपाल में व्यतीत हुआ और वो 2006 में भारत आ गये तथा सेना में भर्ती हुए। वह भारतीय सेना की 11 गोरखा राइफल्स में नायब सूबेदार हैं। इस प्रकार से वे भारत के स्वतः नागरिक बन गये। उन्होंने 2011 के राष्ट्रीय खेलों में उत्तर प्रदेश की तरफ से भाग लिया था।
राय पहली बार 2010-11 में सेना के निशानेबाजी दस्ते में आये परन्तु असफलता के कारण उन्हें अपनी यूनिट में वापस भेज दिया गया तथा उनके महू में प्रशिक्षण का अंत हुआ। जीतू ने वर्ष 2010 में पहली बार सेना की निशानेबाजी टीम में जगह बनायीं पर प्रदर्शन अच्छा नहीं होने के चलते उन्हें वापस यूनिट भेज दिया गया | लेकिन जीतू कहा हिम्मत हरने वाले थे ? उन्होंने जबरदस्त तैयारी की और उन्हें दोबारा 2011 में टीम की तरफ से खेलने का मौका मिला। हालाँकि 2011 के राष्ट्रीय खेलों में जीतू को उत्तर प्रदेश की तरफ से खेलने का भी मौका मिला पर उन्हें असली सफलता 2014 के एशियाई खेलों में मिली | जीतू ने 50 मीटर मेंस पिस्टल में देश को गोल्ड मेडल दिलाया। दक्षिण कोरिया के इन्चेओन (Incheon) में हुए “एशियाई गेम्स” में जीतू ने 50m पिस्टल स्पर्धा में स्वर्ण पदक जीता। उन्होंने आदमियों की 10m एयर पिस्टल टीम स्पर्धा में कांस्य पदक भी जीता।
2014 में म्युनिक (Munich) में हुए “ISSF वर्ल्ड कप” में इन्होंने 10m एयर पिस्टल स्पर्धा में रजत पदक जीता. इसके बाद मनिबोर में जीतू ने 50m पिस्टल स्पर्धा में रजत और 10m पिस्टल स्पर्धा में स्वर्ण पदक जीते | इस तरह वर्ल्ड कप के 9 दिनों में इन्होंने 3 पदक जीते और भारत के लिए एक वर्ल्ड कप में 2 पदक जीतने वाले ये पहले खिलाड़ी बने।
सन 2016 के रियो ओलंपिक में जीतू राय ने 10m एयर पिस्तौल स्पर्धा में बहुत अच्छा प्रदर्शन किया | वे फाइनल तक भी पहुंचे, किन्तु फाइनल में उनका प्रदर्शन ज्यादा अच्छा नही रहा और वे 8वें स्थान में पहुंच कर, बिना किसी पदक के वापस लौट गए |
पूजा घाटकर
पूजा घाटकर भारत की एक खिलाड़ी हैं। वे महाराष्ट्र से हैं। उन्होंने सातवीं करणी सिंह स्मृति निशानेबाजी चैंपियनशिप में चैंपियन ऑफ चैंपियन बनी। वे महिलाओं की १० मी. एयर राइफल स्पर्धा में अव्वल रहीं।
गुरपाल सिंह
गुरुपाल सिंह (जन्म: १३ जून १९८०) ने ग्लासगो में आयोजित 2014 राष्ट्रमण्डल खेल में २८ जुलाई २०१४ को ५० मीटर मेंस पिस्टल इवेंट में जीत कर रजत मैडल दिलाया। इसमें इन्हें १८७.२ पॉइंट मिले थे। गुरुपाल सिंह भारतीय सेना के एंप्लॉयी हैं।
दंगल टीवी
दंगल एक हिंदी भाषा का सामान्य मनोरंजन चैनल है जो कुछ लोकप्रिय चैनलों के शो के साथ-साथ मूल कार्यक्रमों को प्रसारित करता है ।
2019 के सप्ताह 13 के बाद से यू+आर श्रेणी में सबसे अधिक देखा जाने वाला हिंदी भाषा का चैनल है। एंटर10 टेलीविज़न प्राइवेट लिमिटेड का ये चैनल पहले एक भोजपुरी चैनल के तौर पर शुरू किया गया था। यह बिहार, झारखंड और उत्तर प्रदेश के ग्रामीण क्षेत्रों में टीआरपी चार्ट में सबसे ऊपर था। इसकी लोकप्रियता को देखते हुए इसको हिंदी मनोरंजन चैनल में बदल दिया गया। इसने सागर चित्र के जय श्री कृष्णा के साथ पहली बार अपनी यात्रा शुरू की। इसके बाद चैनल को उसी शैली और प्रवृत्ति के साथ आगे बढ़ाया गया।
दंगल चैनल ने अन्य चैनलों के पुराने शो, कलर्स, इमेजिन टीवी, ज़ी टीवी, सहारा वन, आदि जैसे चैनलों से प्रसारण करके जीईसी अंतरिक्ष में अपनी यात्रा शुरू की।चैनल को लोकप्रिय शोकेस के साथ 2018 में सर्वश्रेष्ठ दर्शकों की संख्या मिली। चैनल ने अपने ओरिजनल जैसे क्राइम अलर्ट, शिव अर्जुन: एक इछाधारी की कहानी (दंगल का फर्स्ट प्राइम टाइम डेली सोप) बहुरानी (फर्स्ट रियलिटी फैमिली शो), कहानी एक रात की आदि बनाई।
एन्टर 10
एन्टर 10 एक भारतीय टीवी चैनल है। यह एक चित्रपट एवं विज्ञापन टीवी चैनल है। =कार्यक्रम=
अरुण निगवेकर
डॉ अरुण निगवेकर (जन्म : १९४२) भारत के एक शिक्षाविद हैं। वे २००० से २००५ तक विश्वविद्यालय अनुदान आयोग के अध्यक्ष थे। वे पुणे विश्वविद्यालय के उपकुलपति भी रह चुके हैं।
२००८ यूईएफए कप फाइनल
२००८ यूईएफए कप फाइनल, 14 मई 2008 पर मैनचेस्टर, इंग्लैंड में सिटी ऑफ मैनचेस्टर स्टेडियम में हुए एक फुटबॉल मैच था। यह रूस के जेनिट सेंट पीटर्सबर्ग और स्कॉटलैंड के रेंजर्स के बीच खेला गया था। जेनिट सेंट पीटर्सबर्ग ने यह फाइनल 2-0 से जीता। इस प्रकार सीएसकेए मास्को के बाद इस टूर्नामेंट को जीतने के लिए केवल दूसरा रूसी पक्ष बनने।
फाइनल मैच के दौरान रेंजरों समर्थकों मैनचेस्टर सिटी सेंटर में बड़े पैमाने पर दंगे शुरू कर दिया; कारण था कि जब मैच दिखाने के लिए शहर के केंद्र में एक बड़ा परद विफल हो गया तो नाराज प्रशंसकों ने दंगा शुरू कर दिया। बीबीसी ने दंगों टेलीविजन पर सीधा प्रसारण करने के लिए सामान्य प्रोग्रामिंग बाधित किया और इतन के समाचार कार्यक्रम दंगों को व्यापक कवरेज दिया।
एक जेनिट प्रशंसक पर हमला हुआ और चाकू से मारा गया था बाद में यह पाया गया कि इस हमले के लिए रेंजर प्रशंसकों जिम्मेदार नहीं थे। ग्यारह लोगों को दंगों का दोषी ठहराया पया गया और जेल की सजा दि गयी।
लेप्टोस्पाइरता
लेप्टोस्पायरोसिस (जिसके दूसरे कई नामों में फील्ड फीवर, रैट काउचर्स यलो, और प्रटेबियल बुखार शामिल हैं) एक संक्रमण है जो "लेप्टोस्पाइरा" कहे जाने वाले कॉकस्क्रू-आकार केबैक्टीरिया से फैलता है। लक्षणों में हल्के-फुल्के सिरदर्द, मांसपेशियों में दर्द और बुखार; से लेकर फेफड़ों से रक्तस्राव या मस्तिष्क ज्वर जैसे गंभीर लक्षण शामिल हो सकते हैं। यदि संक्रमित व्यक्ति को पीला, हो या गुर्दे की विफलता हो और रक्तस्राव हो तो इसे वेल रोगकहते हैं। यदि इसके कारण फेफड़े से अत्यधिक रक्तस्राव होता है तो इसे गंभीर फुप्फुसीय रक्तस्राव सिन्ड्रोमकहते हैं।
मानवों में 13 भिन्न-भिन्न प्रकार के "लेप्टोस्पाइरा" इस रोग को पैदा कर सकते हैं। यह जंगली तथा पालतू दोनो प्रकार के पशुओं से फैल सकता है। इस रोग को फैलाने वाले सबसे आम पशु कृदंत हैं। यह अक्सर पशु मूत्र या पशु मूत्र वाले पानी या मिट्टी के त्वचाके चिटके/कटे हिस्से, आँखों, मुंह या नाक के संपर्क में आने पर फैलता है।। विकासशील देशों में सबसे आम तौर पर यह रोग किसानों या शहरों में रहने वाले बेहद गरीब लोगों को होता है। विकसित दुनिया में यह आम तौर पर यह रोग उनको होता है जो गर्म व नम देशों में घर के बाहर की गतिविधियों में शामिल होते हैं। निदान के लिए आम तौर पर बैक्टीरिया के विरुद्ध ऐंटीबॉडी या रक्त में इसके डीएनए खोज कर किया जाता है।
रोग से बचाव के प्रयासों में संभावित रूप से संक्रमित पशुओं के साथ काम करते समय संपर्क से बचने के लिए सुरक्षा उपकरण, संपर्क के बाद हाथों को धोना, लोगों के निवास व कार्य के क्षेत्र कृदंतों की संख्या कम करना शामिल है। यात्रा करने वाले लोगों में संक्रमण की रोकथाम के लिए ऐंटीबायोटिक डॉक्सीसाइक्लिन, के उपयोग के लाभ अस्पष्ट हैं। पशुओं के लिए कुछ प्रकार के "लेप्टोस्पाइरा" ऐसे हैं जो मानवों में फैलाव के जोखिम को कम करते हैं। संक्रमित होने पर निम्नलिखित ऐंटीबायोटिक उपयोग किए जाते हैं: डॉक्सीसाइक्लीन, पेनिसिलीन या सेफट्राइएक्सिन। वेल रोग तथा गंभीर फुप्फुसीय रक्तस्राव सिन्ड्रोम के परिणाम स्वरूप, उपचार के बावजूद मृत्यु-दर क्रमशः 10% और 50% तक बढ़ जाती है।
ऐसा आंकलन है कि हर साल, सात से दस मिलयन लोग लेप्टोस्पायरोसिस से संक्रमित होते हैं। इस रोग के कारण होने वाली मौतों की संख्या स्पष्ट नहीं हैं। यह रोग दुनिया के उष्णकटिबंधीय क्षेत्रों में कहीं भी हो सकता है। विकासशील देशों की मलिन बस्तियों में प्रकोप फैल सकती है। इस रोग का वर्णन पहली बार 1886 में जर्मनी में वेल द्वारा किया गया था। वे पशु जो संक्रमित हैं उनमें लक्षणों की अनुपस्थिति, हल्की उपस्थिति या गंभीर उपस्थिति हो सकती है। लक्षण पशु के प्रकार पर निर्भर करते हैं। कुछ पशुओं में "लेप्टोस्पाइरा" प्रजनन पथ में होते हैं, जिसके कारण यौन संपर्क के दौरान इस रोग का संचरण हो जाता है।
पूनम सिन्हा
पूनम सिन्हा एक अभिनेत्री व अभिनेता, राजनेता शत्रुघ्न सिन्हा की पत्नी और अभिनेत्री सोनाक्षी सिन्हा की माँ हैं।
सोनिक निकलोडियन
सोनिक निकलोडियन (अंग्रेज़ी: Sonic Nickelodeon) एक टीवी चैनल है भारत में लांच में दिसम्बर २०११, साथ अक्षय कुमार इसके ब्रांड एंबेसडर के रूप में। यह मुख्य रूप से १०-१७ साल की उम्र से बच्चों के उद्देश्य से है। चैनल कार्यक्रमों से पता चलता है मुख्य रूप में कार्रवाई / साहसिक शैली। चैनल नामित तीन सहायक खंड है: सोनिक फ्लिक्स, सोनिक एक्सट्रीम और टेररऑफ़ हॉरर। वे किशोर के लिए उद्देश्य से कार्यक्रमों का प्रसारण। वहाँ भी है एक टेचिए शो "टेक्नो सोनिक" अपनी आधिकारिक वेबसाइट पर अकड़। तीन भाषाओं में उपलब्ध है (अंग्रेजी, हिंदी और तमिल)।Ninja htori Sonicgang.com
अरहान बहल
अरहान बहल एक भारतीय टेलीविजन अभिनेता है। उन्हें टीवी धारावाहिक मन की आवाज प्रतिज्ञा में ठाकुर कृष्णा सिंह के चरित्र के लिये निभाए गए अपने अभिनय से प्रसिद्धि मिली।
अरहान बहल ने अभिनय की शुरूआत स्टार प्लस के धारावाहिक मन की आवाज-प्रतिज्ञा से की। उन्होने एक यथार्थ कार्यक्रम काॅमेडी का महा मुकाबला में भी काम किया। आजकल वे ज़ी टीवी के धारावाहिक दो दिल बंधे इक डोरी से में मुख्य पात्र रघु की भूमिका निभा रहे हैं। इस धारावाहिक में वे मानसी श्रीवास्तव के साथ मुख्य भूमिका निभा रहे हैं।
! साल ! धारावाहिक ! पात्र ! चैनल
सहारनवास
सहारनवास (Saharanwas) भारत के हरियाणा राज्य के रेवाड़ी ज़िले में स्थित एक गाँव है।
सहारनवास ५ किमी की दूरी पर रेवाड़ी-नारनौल  मार्ग पर स्थित है। यहाँ रेवाड़ी - महेन्द्रगढ मार्ग द्वारा भी जाया जा सकता है। राष्ट्रीय राजमार्ग ११ समीप से गुज़रता है। यहाँ के शिक्षा संस्थान में विधि महाविद्यालय और नर्सिन्ग स्कूल शामिल हैं।
तिल्यार झील
तिल्यार झील (Tilyar Lake) भारत के हरियाणा राज्य के रोहतक ज़िले में स्थित एक झील है।
तिल्यार झील रोहतक से २ किमी की दूरी पर दिल्ली मार्ग पर स्थित है। इसमें बहुत से पशु, पक्षी व पेड़, पौधे हैं। नौकायन की सुविधा यहाँ पर्यटन को बढ़ावा देती है। यह झील पीरागढ़ी चौक दिल्ली, दिल्ली बॉर्डर / 55 किलोमीटर से 42 किलोमीटर पर स्थित है| तिलयार झील हरियाणा के रोहतक में स्थित है | झील क्षेत्र की 132 एकड़ जमीन में फैला हुआ है। यह झील आदर्श हरित पट्टी, झील रोहतक शहर के करीब स्थित है जो दिल्ली रोड पर बाबा मस्तनाथ यूनिवर्सिटी के बगल में स्थित है | हर सप्ताह के अंत में छुट्टी और पिकनिक स्थल के रूप में दिल्लीवासियों को आकर्षित करने के लिए यह स्पार्कलिंग रेस्तरां और बार, बाघ, पैंथर, हिरण, पक्षियों बंदरों आदि जैसे जानवरों के साथ मिनी चिड़ियाघर है। तिल्यार झील बच्चों के लिए एक खिलौना रेलगाड़ी, वयस्कों के लिए एक छोटा सा कोलंबस स्विंग, नौकायन और बैठे और आदि खेलने के लिए बड़े हरे लॉन के लिए एक व्यापक झील है| कोई दिल्ली से सप्ताहांत मनाने हेतु एक अद्भुत समय सुनिश्चित कर सकता है। दिल्ली से तिल्यार झील तक अपनी सप्ताहांत यात्रा करें। फाजिल्का- दिल्ली राजमार्ग नम्बर 10 और हरियाणा में रोहतक शहर के नजदीक स्थित है। यह प्राणी इस चिड़ियाघर में रखे गए हैं: बाघ, तेंदुआ, लोमड़ी, लकड़बग्घा, भेड़िया, घड़ियाल, जलहस्ती, हिमालयी काला भालू, सियार, ऊदबिलाव, सुअर पूंछ बंदर, लंगूर, बोनेट मैकक्यू, धूसर लंगूर, सांभर, कृष्णमृग, चिंकारा, भारतीय हॉग हिरण, बार्किंग हिरण, गिनी मुर्गा, सिल्वर फिजेंट।
हरयाणा में पूरे राज्य में फैले कई मिनी चिड़ियाघर थे। 2001 में हरियाणा सरकार ने इन्हें बंद करने और उन्हें विकसित व्यवहार्य चिड़ियाघर के साथ बदलने का फैसला किया | इसमें तिलियार झील के भीतर रोहतक में चिड़ियाघर की स्थापना शामिल थी। नतीजतन, पक्षियों के लिए आवास जानवरों और पर्यटकों के लिए बाड़ों का निर्माण किया गया था। भूनिर्माण, पैदल मार्ग और परीक्षण, उद्यान, पहाड़ी, झीलों, कृत्रिम झरने, कैफे, आगंतुक शौचालय और आराम करने वाले आश्रय, घड़ी टावर, पेयजल सुविधाएं इत्यादि जैसी आगंतुक सुविधाएं बनाई गईं। वयस्कों के लिए प्रवेश केवल 10 रु. है और बच्चों के लिए 5 रु।
हरियाणा का पर्यटन
हरियाणा में बहुत से पर्यटन स्थल है, जो कि निम्नलिखित हैं -
मोरनी हिल्स
मोरनी हिल्स चण्डीगढ़ के नजदीक हरियाणा के पंचकूला जिले में स्थित है। राष्ट्रीय राजमार्ग 73 (चण्डीगढ़-देहरादून) तथा राष्ट्रीय राजमार्ग 22 (हिन्दुस्तान तिब्बत मार्ग, अम्बाला से कौरिक) के क्रॉसिंग पर स्थित यह एक बहुत ही रमणीक स्थान है। यहाँ पर पुराने शासकों का एक छोटा सा किला व महल है जिसे हरियाणा पर्यटन विभाग द्वारा एक लक्ज़री होटल में बदलने की योजना पर काम चल रहा है। मोरनी हिल्स से थोड़ी आगे एक बड़ी झील भी है जिसका नाम टिक्कड़ ताल है।
यहाँ माऊण्टेन क्वेल नाम का हरियाणा पर्यटन का एक होटल भी है।
दक्षिणी हरियाणा
दक्षिणी हरियाणा हरियाणा राज्य का एक पिछड़ा भाग है, जिसमें रेवाड़ी, महेंद्रगढ़, नारनौल व भिवानी शामिल हैं।
ज्वाला गुट्टा
ज्वाला गुट्टा (जन्म: 7 सितंबर 1983; वर्धा, महाराष्ट्र) एक भारतीय बैडमिंटन खिलाडी हैं।
ज्वाला गुट्टा का जन्म 7 सितंबर 1983 को वर्धा, महाराष्ट्र में हुआ था। उनके पिता एम. क्रांति तेलुगु और मां येलन, चीन से हैं। उनकी मां येलन गुट्टा पहली बार 1977 में अपने दादा जी के साथ भारत आई थीं। ज्वाला गुट्टा की प्रारंभिक पढ़ाई हैदराबाद से हुई और यहीं से उन्होंने बैडमिंटन खेलना भी शुरू किया।
10 साल की उम्र से ही ज्वाला गुट्टा ने एस.एम. आरिफ से ट्रेनिंग लेना शुरू कर दिया था। एस.एम. आरिफ भारत के जाने माने खेल प्रशिक्षक हैं जिन्हें द्रोणाचार्य अवार्ड से सम्मानित किया गया है। पहली बार 13 साल की उम्र में उन्होंने मिनी नेशनल बैडमिंटन चैंपियनशिप जीती थी। साल 2000 में ज्वाला गुट्टा ने 17 साल की उम्र में जूनियर नेशनल बैडमिंटन चैंपियनशिप जीती। इसी साल उन्होंने श्रुति कुरियन के साथ डबल्स में जोड़ी बनाते हुए महिलाओं के डबल्स जूनियर नेशनल बैडमिंटन चैंपियनशिप और सीनियर नेशनल बैडमिंटन चैंपियनशिप में जीत हासिल की। श्रुति कुरियन के साथ उनकी जोड़ी काफी लंबे समय तक चली। 2002 से 2008 तक लगातार सात बार ज्वाला गुट्टा ने महिलाओं के नेशनल युगल प्रतियोगिता में जीत हासिल की।
महिला डबल्स के साथ-साथ ज्वाला गुट्टा ने मिश्रित डबल्स में भी सफलता हासिल की और भारत की डबल्स में सबसे बेहतरीन खिलाड़ी बनीं। 2010 कॉमनवेल्थ गेम्स में भी ज्वाला गुट्टा ने अपने पार्टनर अश्विनी पोनप्पा के साथ भारत के लिए स्वर्ण पदक जीता। कॉमनवेल्थ गेम्स के बाद से एक बार फिर ज्वाला गुट्टा भारतीय बैडमिंटन में चर्चा का विषय बन गई हैं।
ग्लासगो में आयोजित कॉमनवेल्थ गेम्स, 2014 में ज्वाला गुट्टा ने स्वर्ण पदक हासिल किया।
मैदान पर बाएं हाथ से तेज-तर्रार शॉट लगाने वाली ज्वाला निजी जिंदगी में भी काफी तेज और चर्चाओं में छाई रहती हैं। ज्वाला ने 2005 में बैडमिंटन खिलाड़ी चेतन आनंद से शादी की थी, 29 जून 2011 को उन्होंने अपने पति पूर्व बैडमिंटन खिलाड़ी चेतन आनंद से तलाक लिया है। चेतन आनंद भी एक बेहतरीन भारतीय बैडमिंटन खिलाड़ी हैं। ज्वाला खुद को नास्तिक बताती हैं।
गुट्टा कथित तौर पर तमिल फिल्म अभिनेता विष्णु विशाल को डेट कर रहे थे। दोनों ने अपने सोशल मीडिया पर नए साल 2020 के लिए उसी की पुष्टि करते हुए तस्वीरें पोस्ट कीं। 2020 में उनके जन्मदिन पर दोनों ने सगाई कर ली। इनकी शादी 22 अप्रैल 2021 को हैदराबाद में हुई थी।
चेतन आनंद
चेतन आनंद (जन्म: 8 जुलाई 1980) बैडमिंटन के एक भारतीय खिलाडी हैं।
आदित्य ठाकरे
आदित्य ठाकरे (जन्म: 13 जून 1990) एक भारतीय राजनीतिज्ञ तथा महाराष्ट्र के विधायक है। वे वर्तमान महाराष्ट्र सरकार में पर्यटन पर्यावरण मंत्री हैं। वो महाराष्ट्र के मुख्यमंत्री तथा शिवसेना प्रमुख उद्धव ठाकरे के पुत्र हैं। वो शिवसेना की युवा शाखा 'युवा सेना' के प्रमुख हैं, जिसकी स्थापना 17 अक्टूबर 2010 को हुई थी। आदित्य एक कवि भी हैं।
आदित्य मुम्बई के सेंट जेवियर्स कॉलेज के छात्र रहे हैं। इन्होने 'युवा सेना' के जरिए अपनी राजनीतिक पारी का आगाज किया। बॉम्बे स्कॉटिश स्कूल में पढ़ाई के दौरान आदित्य का अंग्रेजी में एक कविता संग्रह 'माई थॉट इन ब्लैक ऐंड व्हाइट' प्रकाशित हुआ था।
बाल ठाकरे अपने समय के मशूहर कार्टूनिस्ट थे तो उद्धव फोटोग्राफर हैं। आदित्य की रुचि भी साहित्य में है। उनकी कविता संग्रह हिंदी और मराठी में भी छप चुका है। इसके अलावा उनके लिखे गए गीतों का एल्बम "उम्मीद" भी लांच हो चुका है। इन गीतों को कैलाश खेर, सुरेश वाडकर, शंकर महादेवन और सुनिधि चौहान जैसे दिग्गज गायकों ने अपनी आवाज दी है।
आदित्य के राजनीति में आने का संकेत उद्धव ने 2008 में ही दे दिया था। 2009 के चुनाव में आदित्य ने शिवसेना के लिए प्रचार भी किया था।